ઘાટકોપર સ્ટેશન પર રવિવારે રાતે પોણાનવ વાગ્યે આ ઘટના બની હતી. ઘાટકોપર સ્ટેશનથી બહાર નીકળવા માટે તેણે ઑટોમૅટિક ફૅર કલેક્શન મશીનમાં ટોકન નાખ્યું હતું, પણ ગેટ ઓપન નહોતો થયો. એટલે સિક્યૉરિટી ગાર્ડે‍ તેને અટકાવી તેની પૂછતાછ કરી હતી અને દંડ ભરવા કહ્યું હતું. સિક્યૉરિટી ગાર્ડ તેને કસ્ટમર કૅર વિભાગમાં લઈને જઈ રહ્યો હતો ત્યારે રાજકુમાર તેને હાથતાળી આપી ભાગી ગયો હતો અને ત્રણ માળના સ્ટેશનના બિલ્ડિંગ પરથી બહારની તરફ કૂદકો માર્યો હતો અને પોતાનો પગ ભાંગ્યો હતો. ઘટના બાદ ઘાટકોપર પોલીસ તાત્કાલિક રાજકુમારને રાજાવાડી હૉસ્પિટલમાં લઈ ગઈ હતી.